ยาคุมที่กินฟรอยมีรอยฉีดขาดไม่รู้ว่าขาดเมื่อไหร่ หนูกลัวมีผลกับยาเลยแกะทิ้งจะเท่ากับว่าเดือนนี้จะกินยาไป23เม็ด หนูกินของมินิดอซ ไม่มีผลต่อการคุมใช่มั้ยคะ
สวัสดีค่ะ หากฟอยด์ที่หุ้มเม็ดยาคุมกำเนิดมีการฉีกขาด โดยไม่ทราบว่าขาดเมื่อไหร่ โดยเป็นเม็ดยาที่มีฮอร์โมน (คือไม่ใช่เม็ดแป้ง) ก็อาจมีผลต่อประสิทธิภาพของยาคุมได้ ดังนั้น หากไม่ได้นำยาคุมเม็ดนั้นมาทาน แล้วทานเม็ดที่เหลือ ซึ่งหากเป็นยี่ห้อมินิดอซ ก็จะเท่ากับทานไปแค่ 23 เม็ด ไม่ใช่ 24 เม็ด ซึ่งก็ไม่ได้มีผลต่อประสิทธิภาพในการป้องกันการตั้งครรภ์ค่ะ (หากที่ผ่านมาทานยาคุมได้อย่างถูกต้องด้วย) ดังนั้น ก็ให้ทานต่อไปตามปกติได้เลยค่ะ